**Roman Rác** (\* 28. december 1990) je slovenský hokejový útočník. Hráva na pozícii pravého krídla. Je odchovancom klubu MHK Dubnica nad Váhom.

Klubový hokej
-------------

Roman Rác začínal s hokejom v Dubnici nad Váhom. Za klub HK Dubnica nad Váhom hral naposledy v sezóne 2006/07, keď odohral 34 stretnutí za dubnický dorast a 15 stretnutí za dubnických juniorov. Po tejto sezóne prestúpil do susednej Dukly Trenčín, kde odohral jeden ročník za trenčianskych dorastencov. Z Dukly Trenčín po jednej sezóne prestúpil tiež ešte v mládežníckom veku do českej juniorskej extraligy do klubu HC Olomouc. V drese HC Olomouc sa predstavil priemiérovo medzi mužmi v sezóne 2009/10, keď odohral v 1. hokejovej lige ČR za HC Olomouc dve stretnutia. Ďalšiu šancu za mužov dostal v Olomouci až v sezóne 2011/12. To už bol stabilným členom A mužstva. Počas tejto sezóny vypomohol aj v 9 stretnutiach klubu HC Valašské Meziříčí v 2. hokejovej lige ČR. V sezóne 2012/13 sa s klubom HC Olomouc neúspešne pokúšali vybojovať extraligu. To sa klubu HC Olomouc podarilo o sezónu neskôr. V 1. hokejovej lige ČR skončil klub HC Olomouc na druhom mieste. Spoločne s tímom BK Mladá Boleslav, ktorý skončil prvý tak postúpili do baráže o extraligu. Tam boli tieto kluby úspešné a v extralige tak nahradili kluby HC Rytíři Kladno a Piráti Chomutov, ktoré zostúpili do 1. hokejovej ligy ČR.   

Od sezóny 2014/15, tak hráva za HC Olomouc v českej extralige. Práve v tejto sezóne mu prišla pozvánka do Slovenskej reprezentácie. Na turnaji Euro Ice Hockey Challenge vo Viedni vystupovala Slovenská reprezentácia pod názvom Olympijský tím SR. Na tomto turnaji sa predstavili okrem Olympijského tímu SR aj reprezentácie Rakúska, Slovinska a Talianska. Roman Rác nastúpil vo všetkých troch stretnutiach. Na turnaji strelil aj svoj prvý reprezentačný gól.   

V sezóne 2016/17 nastúpil okrem tímu HC Olomouc aj za kluby HC AZ Havířov 2010 v 1. hokejovej lige ČR a HC Nový Jičín v 2. hokejovej lige ČR.

Osobné úspechy
--------------

1. hokejová liga ČR
* *Sezóna 2013/14*
	+ Druhé miesto v lige s klubom HC Olomouc a postup do extraligy

Prvý zápas v seniorskej reprezentácii
* *Sezóna 2014/15*
	+ Prvá nominácia do slovenskej reprezentácie v prípravnom stretnutí

Štatistiky - Základná časť
--------------------------

| Sezóna | Súťaž | Klub | Stretnutia | Góly | Asistencie | Body |
| --- | --- | --- | --- | --- | --- | --- |
| 2009/10 | Česko  1. hokejová liga ČR | HC Olomouc | 2 | 0 | 0 | 0 |
| 2011/12 | Česko  1. hokejová liga ČR | HC Olomouc | 32 | 5 | 6 | 11 |
| 2011/12 | Česko  2. hokejová liga ČR | HC Bobři Valašské Meziříčí | 9 | 3 | 4 | 7 |
| 2012/13 | Česko  1. hokejová liga ČR | HC Olomouc | 49 | 8 | 13 | 21 |
| 2012/13 | Česko  2. hokejová liga ČR | HC Bobři Valašské Meziříčí | 2 | 0 | 0 | 0 |
| 2013/14 | Česko  1. hokejová liga ČR | HC Olomouc | 42 | 8 | 19 | 27 |
| 2014/15 | Česko  Tipsport Extraliga | HC Olomouc | 43 | 10 | 20 | 30 |
| 2015/16 | Česko  Tipsport Extraliga | HC Olomouc | 13 | 1 | 0 | 1 |
| 2016/17 | Česko  Tipsport Extraliga | HC Olomouc | 14 | 2 | 2 | 4 |
| 2016/17 | Česko  1. hokejová liga ČR | HC AZ Havířov 2010 | 7 | 2 | 2 | 4 |
| 2016/17 | Česko  2. hokejová liga ČR | HC Nový Jičín | 4 | 2 | 6 | 8 |

Štatistiky - Play-off
---------------------

| Sezóna | Súťaž | Klub | Stretnutia | Góly | Asistencie | Body |
| --- | --- | --- | --- | --- | --- | --- |
| 2011/12 | Česko  1. hokejová liga ČR | HC Olomouc | 7 | 2 | 0 | 2 |
| 2011/12 | Česko  2. hokejová liga ČR | HC Bobři Valašské Meziříčí | 2 | 0 | 1 | 1 |
| 2012/13 | Česko  1. hokejová liga ČR | HC Olomouc | 10 | 6 | 4 | 10 |
| 2012/13 | Česko  Baráž o Extraligu | HC Olomouc | 12 | 0 | 1 | 1 |
| 2013/14 | Česko  Baráž o Extraligu | HC Olomouc | 12 | 1 | 4 | 5 |
| 2015/16 | Česko  Tipsport Extraliga | HC Olomouc | 5 | 1 | 0 | 1 |

Reprezentačná kariéra
---------------------

| Sezóna | Tím | Turnaj | Stretnutia | Góly | Asistencie | Body |
| --- | --- | --- | --- | --- | --- | --- |
| 2014/15 | Olympijský tím SR | Euro Ice Hockey Challenge | 3 | 1 | 0 | 1 |
| 2014/15 | Slovensko | Prípravné stretnutia | 3 | 0 | 0 | 0 |

Zdroj
-----

* Roman Rác na eliteprospects
* Roman Rác na eurohockey.com